

**Қазақстан Республикасы Президентiнiң "Қазақстан Республикасы Қорғаныс министрлiгiнiң кәсіптiк бiлiм беретiн әскери бiлiм беру мекемелерiн қайта атау туралы" Жарлығының жобасы туралы**

Қазақстан Республикасы Үкіметінің 2003 жылғы 16 шілдедегі N 698 қаулысы

      Қазақстан Республикасының Yкiметi қаулы етеді:

      Қазақстан Республикасы Президентiнiң "Қазақстан Республикасы Қорғаныс министрлiгiнiң кәсiптiк бiлiм беретiн әскери бiлiм беру мекемелерiн қайта атау туралы" Жарлығының жобасы Қазақстан Республикасы Президентiнiң қарауына енгiзiлсiн.

*Қазақстан Республикасының*

*Премьер-Министрі*

Жоба

 **Қазақстан Республикасы Президентінің Жарлығы Қазақстан Республикасы Қорғаныс министрлiгiнiң**
**кәсiптiк бiлiм беретiн әскери бiлiм беру**
**мекемелерiн қайта атау туралы**

      Әскери бiлiм беру жүйесiн жетiлдiру мақсатында қаулы етемін:

      1. Мыналар:

      1) "Қазақстан Республикасы Қарулы Күштерiнiң Әскери академиясы" мемлекеттiк мекемесi "Ұлттық қорғаныс университетi" мемлекеттiк мекемесi болып;

      2) "Қазақстан Республикасы Қарулы Күштерiнiң Алматы жоғары әскери училищесi" мемлекеттiк мекемесi "Құрлық әскерлерiнiң әскери институты" мемлекеттiк мекемесi болып қайта аталсын.

      2. Қазақстан Республикасының Yкiметi Қазақстан Республикасының заңнамасында белгіленген тәртiппен:

      1) мемлекеттiк мекемелердiң әдiлет органдарында мемлекеттiк қайта тiркелуiн қамтамасыз етсiн;

      2) жоғарыда көрсетiлген мемлекеттiк мекемелердiң қызметiн қаржыландыру және материалдық-техникалық қамтамасыз ету Қазақстан Республикасының Қорғаныс министрлiгiне республикалық бюджетте көзделген қаражат есебiнен және шегiнде жүзеге асырылатын болып белгiленсiн;

      3) осы Жарлықтан туындайтын шараларды қабылдасын.

      3. Қазақстан Республикасы Президентiнiң "Қазақстан Республикасы Қарулы Күштерiнiң Әскери академиясы" мемлекеттiк мекемесін қайта ұйымдастыру туралы" 2002 жылғы 27 ақпандағы N 815 Жарлығына мынадай өзгерістер енгізілсін:

      2-тармағының екінші абзацындағы "және орта әскери-арнаулы" деген сөздер алынып тасталсын.

      4. Осы Жарлық қол қойылған күнінен бастап күшіне енеді.

*Қазақстан Республикасының*

*Президенті*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК